Okresná prokuratúra Galanta 
Obrancov mieru 2, 924 29 Galanta 1 	

Sp. zn. : 2 Pv 690/11/2202	Galanta, 21.7.2014
EEČ : 2-17-316-2014

U Z N E S E N I E

Trestná vec:	obvinený XXXXX  
Prečin:	Poškodzovanie cudzej veci podľa § 246 odsek 1 Trestného zákona číslo 300/2005 Zbierky zákonov v znení zákona číslo 313/2011 Zbierky zákonov

Rozhodol: 	prokurátor Okresnej prokuratúry Galanta
Podľa § 217 odsek 1 Trestného poriadku vyslovujem, že obvinený:
1.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
sa v skúšobnej dobe, určenej uznesením prokurátora Okresnej prokuratúry Galanta zo dňa 17.12.2012, spisová značka 2 Pv 690/11/2202, ktorým podľa § 216 odsek 1 Trestného poriadku podmienečne zastavil trestné stíhanie, osvedčil.
Podľa ustanovenia § 217 odsek 4 Trestného poriadku právoplatnosťou tohto rozhodnutia alebo uplynutím lehoty uvedenej v odseku 2 nastávajú účinky zastavenia trestného stíhania (§ 9 odsek 1, písmeno e).

1) dňa 08. 08. 2010 v čase okolo 14.00 hodiny v XXXXX v obci XXXXX na ulici XXXXX na 4 kusy veľkoobjemových kovových kontajnerov na odpad zelenou farbou nastriekal nápisy WWW.A.C.A.B.SK, čím spôsobil obci XXXXX škodu vo výške 478,- Českých korún (19,30- Eur),	

2) dňa 08. 08. 2010 v čase okolo 14.00 hodiny prišiel k oploteniu XXXXX XXXXX, v obci XXXXX, v XXXXX, na ktoré zelenou farbou nastriekal nápisy SAWANA, PUMA, PAŽOUT FETUJEŠ ?, čím XXXXX XXXXX spôsobil škodu vo výške 1.640,- Českých korún (66,21- Eur),	

3) dňa 08. 08. 2010 v čase okolo 14.00 hodiny v XXXXX na XXXXX na veľkoobjemový plastový kontajner zelenou farbou nastriekal nápisy SAWANA a PUMA, čím spôsobil pre spoločnosť XXXXX škodu vo výške 161,- Českých korún (6,50- Eur),	

4) dňa 08. 08. 2010 v čase okolo 15.00 hodiny v XXXXX v obci XXXXX na XXXXX na oplotenie predajne potravín XXXXX zelenou farbou nastriekal nápis SOi FETKY!!!, čím XXXXX spôsobil škodu vo výške 595,- Českých korún (24,02- Eur),	

5) dňa 08. 08. 2010 v čase od 18.00 hodiny do 19.00 hodiny v XXXXX v obci XXXXX na križovatke ulíc XXXXX, nastriekal zelenou farbou na stenu trafostanice nápisy SAWANA, PUMA, So Mie 100, čím pre spoločnosť XXXXX spôsobil škodu vo výške 604,- Českých korún (24,38- Eur),	

6) dňa 08. 08. 2010 v čase okolo 20.00 hodiny v XXXXX v obci XXXXX XXXXX, na stenu panelového domu číslo 367 zelenou farbou nastriekal nápis X FUCK, čím združeniu nájomníkom domu spôsobil škodu vo výške  455,- Českých korún (18,37- Eur),	

7) dňa 08. 08. 2010 v čase okolo 20.00 hodiny v XXXXX v obci XXXXX XXXXX, na XXXXX, na stenu átria mestskej knižnice a na zadnú stenu autobusovej zastávky na XXXXX zelenou farbou nastriekal nápisy SAWANA, PUMA, 100KARI, čím mestu XXXXX spôsobil škodu vo výške           1.443,- Českých korún (58,26- Eur),	

8) v dobe od 01. 08. 2010 do 15. 08. 2010 v presne nezistenom čase v XXXXX v areáli XXXXX pomocou červenej farby nastriekal na stenu prevádzkovej budovy TO nápisy JENOM ŽENY PIČACINA, MÁM TO V MOCI, SOLVENT, čím pre XXXXX XXXXX spôsobil škodu vo výške 700,- Českých korún (28,26- Eur),	

9) v dobe od 01. 08. 2010 do 15. 08. 2010 v presne nezistenom čase v areáli XXXXX na stenu skladov pomocou červenej farby nastriekal nápisy 100KARI Z ULICE, FATALOS 10, SOLVENT, MIKROFÓN JE RUČNÁ ZBRAŇ, SOI, čím pre spoločnosť XXXXX XXXXX XXXXX, spôsobil škodu vo výške 1.065,-  Českých korún (42,99- Eur).

Uznesením prokurátora Okresnej prokuratúry Galanta zo dňa 17.12.2012, spisová značka 2 Pv 690/11/2202, bola určená obvinenému skúšobná doba v trvaní 12 mesiacov.
Odôvodnenie:
Uznesením prokurátora Okresnej prokuratúry v Galante vedeným pod č. k. 2 Pv 690/11-23 z 17.12. 2012 bolo podľa § 216 ods. 1 Trestného poriadku podmienečne zastavené trestné stíhanie vedené proti obvinenému XXXXX pre prečiny poškodzovania cudzej veci podľa § 246 odsek 1 Trestného zákona s použitím § 122 odsek 10 Trestného zákona.

Predmetné uznesenie nadobudlo právoplatnosť dňa 5.2. 2013. Podľa § 216 ods. 2 Trestného poriadku účinného v čase rozhodovania bola obvinenému v rozhodnutí uložená skúšobná doba v trvaní 12 mesiacov, počas ktorej mu neboli uložené osobitné  obmedzenia ani povinnosti. Skúšobná doba obvinenému uplynula dňa 5.2.2014.

	Vzhľadom k tomu, že obvinený v skúšobnej dobe viedol riadny život, súdom trestaný nebol a t.č. sa nevedie sa proti nemu trestné stíhanie pre skutok spáchaný v skúšobnej dobe, a preto bolo potrebné rozhodnúť tak, ako je to uvedené vo výrokovej časti tohto uznesenia.

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

Mgr. Marek Holbík
prokurátor